
D  II  T  A, 


§  X. /r'"\MNES  res,  quibus  hominum  saluti 
consulitur,  quibus  nimirum  aut  mor¬ 
bi  arcentur,  aut  praesentes  sanantur,  aut  vires 
conservantur  et  reficiuntur,  vel  ad  regimen 
pertinent  vel  ad  medicinam.  Regiminis  pro¬ 
videntia,  medicinae  auxilio,  magis  utimur.  Illa 
nobis  cum  sapientibus,  hoc  cum  improvidis* 
commune  est. 


Jk 


II. 

II.  Quo  nobis  satius  videtur,  regiminis, 
quam  medicinae  opibus,  sanitatem  quaerere  ; 
et  quoniam  vita  ipsa,  qua  frmmur,  brevis  est, 
valetudinem  tum  animi  tum  corporis  quam 
maxime  prosperam  atque  constantem  efficere. 
Nam  valetudo,  quam  dat  medicina,  fluxa  ple¬ 
rumque  atque  fragilis  est ;  quam  regimen,  con- 
stantior  et  casui  miniis  obnoxia. 

fll.  Quum  ita  (ii.)  sit,  nobis  in  animo  est, 
non  de  regimine  quidem,  quippe  cum  latius  pa¬ 
teat,  quam  quod  in  hujusmodi  opusculo  trac¬ 
tari  possit,  sed  de  dicseta,  qua  nulla  regiminis 
pars  ad  sanitatem  hominum  atque  incolumita¬ 
tem  magis  necessaria  est  plusque  conducit,  fu¬ 
sius  disputare  ;  atque.,  licet  levius  forsitan, 
quam  pro  rei  magnitudine,  exponere,  quibus 
esculentis  et  potulentis  prospera  valetudo 
quam  maxime  longa  et  constans  effici  possit. 


DE  DliETA. 


D  E 

D  I  M  T  A 


il  %>u<z  virtus,  it  quanta ,  boni ,  sit  vivere  parvo  ; 

“  Discite ,  zW^r  lances ,  mensasque  nitentes , 

14  Cum  stupet  insanis  acies  fulgoribus  ;  et  cum 
“  Acclinis  falsis  animus  meliora  recusat : 

“  F” erum  hic  impransi  mecum  disquirite*  ” 


IV.  Omnia,  quibus  hominum,  caeterorum- 
que  animalium  corpora  nutriuntur,  reficiuntur, 
atque  mutantur,  diaeta  praebet.  Hoc  .itaque 
genere  comprehenduntur  omnia,  quaecunque 
sint,  quae  ad  animalium  corpora  nutrienda  uti¬ 
lia  sunt,  neque  tamen  ad  medicinam  perti¬ 
nent. 

*  Vid,  Quint.  Horat.  Flac*  Sermon .  iib.  ii» 
Sat.  ii. 

nent.  Horum  ver6  nonnulla  esculenta  sunt, 
et  cibus  nominantur,  alia  potulenta,  et  potum 
constituunt. 


PARS 

PARS  I. 


D  B 

CIBO . 


u  Accipe  nunc ,  vilius  tenuis  quce,  quantaque  secum 
“  Afferat .  In  primis  valeas  bene  .*  nam  varice  res 
u  Ut  noceant  homini,  credas ,  memor  illius  escce , 

**  Ethice  simplex  ohm  tibi  sederit .  At  simul  assis 
“  Miscueris  elixa ,  simul  conchylia  turdis  ; 

“  Dulcia  se  in  bilem  vertent ,  stomachoque  tumultum 
“  Lenta  feret  pituita.  Vides ,  ut  pallidus  omnis 
“  Coena  desurgat  dubia  ?”  * 


V.  Esculenta,  quibus  intelliguntur  solidio¬ 
res  materias,  ex  quibus  diasta  partim  constat, 
parantur,  nonnulla  ex  iis  rebus  quse  a  terra 
stirpibus  continentur  ;  nonulla  ex  carnibus  ani¬ 
malium 


*  Quint.  Hgrat.  Flac.  Sermon .  lib.  ii.  Sat.  ii. 

malium  quae  terrae  munere  vivunt ;  nonnulla, 
denique,  ex  squamigero  piscium  genere,  quod 
vel  mari  alitur,  vel  lacubus^vel  fluviis. 

VI.  Ubicunque  oculos  versamur,  non  pos¬ 
sumus,  quin  miremur,  quanta  ubertate  alma 
parens  tum  hominibus,  tum  caeteris  animalibus 
quae  spiritum  hauriunt,  vidum  praebeat.  Pis¬ 
cibus  enim  mare  scatet :  terra  animalibus,  fru¬ 
gibus,  frudibus  et  radicibus  abundat :  ipsum 
quidem  pennigerum  genus,  quod  cum  coelo 
tum  terra  fruitur,  hominum  generi  vidum 
suppeditat. 


CAPUT 

8  E 

:  ;  •  •  j  j  •'  .  ■  ‘ 

frugibus . 


u  Fundit  humo  facilem  viftum  justissima  tellus  V* 


VII.  Esculenta  ex  iis  parata,  quae  a  terra 
stirpibus  continentur,  sunt  variae  fruges,  fru¬ 
mentum,  scilicet,  frudtus,  radices,  atque  olera. 
De  his  ordine  pauca  dicenda  sunt. 

VIII.  Frumenta,  —  comprehendunt  omnes 
fruges,  ex  quarum  farina  panis  conficitur,  tri¬ 
ticum,  scilicet,  hordeum,  oryzam,  avenam, 
secale,  et  siqua  similia, 

IX.  Fructus, — sunt  fruges,  quas  arbores  et 
frutices  ferunt ;  atque  specie  differunt,  pro 

specie 


*  F.  Virgil.  Maron,  Georgic .  lib.  ii. 

specie  arborum  et  fruticum,  quibus  feruntur. 
Poma,  pyra,  pruna,  cerasa,  mala  granata,  ma¬ 
la  aurea,  mala  Persica,  mala  citrea,  mala  Epi¬ 
rotica,  mala  cotonea,  olivae,  caricae,  fraga, 
grossula ,  ribes,  sunt  nonnulli  ex  frudibus, 
quos  homines  maxime  appetunt  et  assumunt. 

X.  Radices, — compleduntur  bulbacei  gene¬ 
ris  fruges,  quarum  eae,  prae  caeteris,  partes, 
quae  terra  occuluntur,  ad  nutriendum  utiles 

unt.  Hujusmodi  sunt  poma  terra*,  rapae, 
raphani,  pastinacae,  cepae,  et  pauca  forsitan 
his  consimilia. 

XI.  Olera , — continent  eas  fruges,  quarum 
folia  vel  caules  hominibus  vidum  suppeditant. 
Ad  hoc  genus  pertinent  brassica,  beta,  laduca, 
apium,  porrum,  et  alia  quaedam  congenera, 
quae  nominatim  enumerare  non  opus  est. 

XII. 


•  Vernaculo  sermone,  potat oes  dida. 

XII.  Hae  (vm. — xi.)  fruges  omnes  escuien- 
tae  sunt,  et,  modica  quantitate  assumptae,  praeci¬ 
pue  una  cum  carnibus,  saluberrimae.  Humores 
corporis  puros  conservant ;  atque  omnium  op¬ 
time  obstant,  quo  minus  nostra  corpora  ad  pu¬ 
tredinem  proclivia  evadant,  et  in  morbos  inci-  - 
dant,  qui  ex  hac  proclivitate,  saltem  ex  parte, 
oriuntur.  Quinetiam,  prae  minore  stimulandi 
potentia,  quam  possident,  corpus  minus  irritant, 
neque  praematuram  inducunt  sene&utem.  Por¬ 
ro,  quippe  cum  minus  nutriant,  raro  corpus  opi¬ 
mant  et  implent,  aut  iis  morbis  opportunum  fa¬ 
ciunt,  qui  obesitate  et  plenitudine  nascuntur. 


XIII.  Cum  ita  (xix.)  sit,  omnes  homines 
oportet,  qui  prospera  valetudine  frui,  et  vitam 
quam  maxime  longam  facere,  student,  modi¬ 
cam  frugum  copiam,  quas  regio  praebet,  et  anni 
tempus  desiderat,  mensis  quotidie  imponere. 
Quippe  enim,  si  a  frugibus  plus  justo  abstinent, 
et  singulis  diebus  magnam  carnium  copiam  de¬ 
vorant,  eorum  corpora  non  solum  nimis  im- 

B  plentur^ 

plentur,  et  ad  irritandum  facilia  tiunt,  sed  etiam 
apta,  quae  inflammationes,  sanguinis  profusi¬ 
ones,  et  morbi  pestilentes  incessant  et  rapi¬ 
ant.  * 


XIV.  Verum,  ut  non  omne  solum  easdem 
fert  fruges,  sic  non,  ubique  terrarum,  eadem 
frugum  copia  valetudini  humani  corporis  con¬ 
venit.  In  quibusdam  enim  regionibus,  ad 
prosperam  valetudinem  permodica  quantitas 
suflicit ;  in  aliis  copia  multo  major,  imo  quan¬ 
ta  pondere  carnes  multum  excedat,  necessaria 
est. 


XV.  In  calidis  regionibus,  ubi  homines  vi¬ 
tam  exsudant,  i&ibus  fervidi  solis  expositi,  alma 
natura  humanae  salutis  consultrix  et  provida, 
magnam  vim  frugum,  praecipue  frudtuum  dul¬ 
ciculorum  acidulorumque,  fudit.  Hi  ubique, 
sponte,  in  hominum  utilitatem  nascentes,  ar¬ 
bores  fruticesque  ornant  ;  atque  gratum  suc- 

« 

cum,  quo  corporis  calor  minuatur,  sitis  sede¬ 
tur, 


DE  DIAETA. 

tur,  et  arceantur  morbi  pestilentes,  qui,  data 
occasione,  ibi  lethales  grassantur,  carpentibus 
praebent. 

s  *- 

XVI.  Calidarum  igitur  regionum  aborigines, 
naturae,  optimae  sanitatis  conservatrici,  obedi- 
entes,  frugibus  affatim,  carnibus  parce,  vivunt ; 
atque  sic  et  'prospera  valetudine,  et,  ni  feris  aut 
ferro  aut  casu  intereant,  longa  vita  fruuntur : 
dum,  qui  ex  frigidis  regionibus  in  bas  migra¬ 
runt,  lucrum  aut  securitatem  aut  praedam  quae¬ 
rentes,  naturae  convenienter  non  vivunt ;  sed, 
dum  carnibus,  vino  atque  effraena  libidine  ap¬ 
petitus  explent,  morbis  pledluntur  et  pereunt. 

XVII.  Contra,  in  frigidis  regionibus,  qui¬ 
bus  frigus  vim  suam  sedantem  perpetuo  exer¬ 
cet,  opus  est,  ut  homines  majorem  carnium  co¬ 
piam  devorent.  Namque,  quo  cor  atque  ar¬ 
teria?  ad  sanguinem  in  summum  ubique  cor¬ 
pus  diffundendum,  caloremque,  quanto  opus 
sit,  generandum  valeant,  necessarium  est,  ut 

alimentum 

alimentum  non  solum  nutriat,  sed  etiam  sti 
mulet. 


XVIII.  Quapropter,  Europei,  ii  imprimis, 
qui  frigidiora  loca  incolunt,  carnium  edaciores 
sunt,  quam  qui  Africam  aut  Indias  inhabi¬ 
tant.  Sic  natura  voluit ;  sic  imperant  appe¬ 
titus  ;  sic  hic,  ut  alibi,  rebus  variis,  varia  quo¬ 
que  utilitas  vitaeque  ratio. 


CAPUT 


DE  DLETA. 


*3 


CAPUT  II. 


D  S 


CARNIBUS . 


{l  Pr at  er  e  a  •vescimur  bestiis  et  terrenis ,  et  aquatilibus ,  £# 
44  volatilibus  *,** 


XIX.  Carnes,  prae  cseteris  materiis,  quibus  vi¬ 
vimus,  nutriunt  et  roborant.  Quin  sic  a  natura 
constituti  simus,  ut  carnibus  famem,  ex  parte, 
expleremus,  dubitare  non  possumus,  quando 
consideramus,  quibus,  escas  conficiendi  causa, 
dentibus  instruamur,  hosque  conferimus  iis 
animalium,  quae  carnibus  famem  tolerant. 

XX. 

*  Vid.  M.  Tui»  Ciceron.  De  Nat.  Deor .  lib.  ii* 
cap. 44. 

XX.  Fuerunt  tamen,  non  solum  singuli  ho¬ 
mines,  sicut  Pythagoras,  Franklinus,  alii- 
que,  sed  etiam  universae  gentes,  qui,  religione 
seu  misericordia  moti,  a  carnibus,  ad  tempus, 
vel  ex  toto,  abstinuerunt.  Viri  Samii,  qui 
primus  prohibuit  admovere  animantia  mensis, 
laudes  his  versibus  canit  divinus  poeta. 

“ . Primusque  animalia  mensis 

“  Arcuit  imponi ,  primus  quoque  talibus  ora 
“  DoEia  quidem  solvit,  sed  non  et  credita  verbis  : 

“  Parcite,  mortales ,  dapibus  temerare  nefandis 
“  Corpora .  Sunt  fruges  :  sunt  deducentia  ramos 
“  Pondere  poma  suo ,  tumidceque  in  vitibus  uvce  : 

,l  Sunt  herbee  dulces  :  sunt ,  quee  mitescere  flamma , 

“  Mollirique  queant,  nec  vobis  laEleus  humor 
“  Eripitur ,  nec  mella  thymi  redolentia  florem . 

“  Prodiga  divitias  alimentaque  mitia  tellus 
“  Suggerit  :  atque  epulas  sine  ceede  et  sanguine  preebet . 

“  ferce  sedant  jejunia  :  nec  tamen  omnes. 

“  ^tsippe  equus,  et  pecudes ,  armentaque  gramine  vivunt  : 
“  ^  quibus  ingenium  est  immansuetumque  ferumque , 

4<  Armeniae  tigres,  iracundique  leones, 

Cumque  lupis  ursi ,  dapibus  cum  sanguine  gaudent. 


<< 

“  Heu  quantum  scelus  est,  in  viscera  viscera  condi , 
“  Congestoque  avidum  pinguescere  corpore  corpus  ; 
“  Alteriusque  animantem  animantis  vivere  leto  ! 
a  Scilicet  in  tantis  opibus]  quas  optima  matrum 
u  ^ferra  parit,  nil  te  nisi  tristia  mandere  scevo 
"  Vulnera  dente  juvat ,  ritus  referre  Cyclo  fum? 
il  Nec,  nisi  perdideris  alium ,  placare  voracis 
H  Et  male  morati  poteris  jejunia  ventris  * 


XXL  At  plerisque  tamen  gentibus,  tam  as¬ 
peris  et  incultis,  quam  literarum,  vocum  legum¬ 
que  communione  jundtis,  atque  artibus  ac  mo¬ 
ribus  emollitis,  cibus,  ex  parte,  est  caro  ferina 
aut  domestica.  Ita  enimvero  generata  viden¬ 
tur  pecora  et  armenta,  ut  humana  cura  educa¬ 
rentur,  humanis  usibus  inservirent,  imo  ut  cor- 
poribus  homines  alerent  et  sustentarent. 

XXII.  Vescimur  autem  bestiis  et  terrenis, 
et  volatilibus,  partim  aleildo,  partim  capiendo. 


XXIII. 

/* 

* 

*  Pub.  Ovid.  Nason.  Metamorph.  lib.xv.  Fab.  ii. 

*  -  • 


/ 

XXIII.  Quid  de  bubus  ioquemur?  quorum 
cervices  natae  ad  jugum,  tum  vires  humerorum 
et  latitudines  ad  aratra  pertrahenda,  videntur. 
Horum  non  solum,  dum  vivunt,  labore,  sed 
etiam  caesorum  carnibus,  ad  utilitatem  nos- 

% 

tram  utimur. 


XXIV.  Oves  quoque,  hominum  gratia,  ge¬ 
neratae  videntur  :  quid  enim  aliud  afferunt,  ni¬ 
si  ut  earum  villis  confedlis  atque  contextis  ho¬ 
mines  vestiantur,  ac  pinguibus  vescantur  cor¬ 
poribus  ?  “  quae  quidem,”  ut  ait  Cicero,  “  ne- 
“  que  ali,  neque  sustentari,  neque  ullum  fruc- 
“  tum  edere,  ex  se,  sine  cultu  hominum  et  cu- 
“  ratione,  potuissent 


XXV.  Sus  verd  quid  habet,  praeter  escam  ? 
cui  quidem,  ne  putresceret,  animam  ipsam  pro 
sale  datam  dicebat  esse  olim  Chrysippus  ;  qua 

pecude, 

*  Vid.  Marc.  Tul.  Ciceron.  De  Natura  Deorum , 
lib.  ii.  cap.  63. 

pecude,  qudd  est  ad  vescendum  hominibus 
apta,  nihil  genuit  natura  foecundius. 

XXVI.  Quinetiam,  non  acutissimis  modo 
sensibus  ac  sagacitate  canum,  sed  retibus  quo¬ 
que,  sagittis,  jaculis,  aliisque  missilibus  ac  ve¬ 
natoriis  instrumentis,  feras  nanciscuntur  homi¬ 
nes,  ut  carnibus  vescantur.  Asperis  et  incul¬ 
tis  gentibus,  sicuti  fuerunt  Gaetuli  et  Lieyfs, 
qui  Africam  initio  habuerunt*,  et  sicuti 
gentes,  quas,  vel  nostris  temporibus,  interiores 
Africae  et  America  regiones  habent,  cibus, 
uti  pecoribus,  magna  ex  parte,  caro  ferina  est 
quam  venando  parant,  et  humi  pabulum.  Ne¬ 
que,  profedto,  gentes,  quae  emollitae  moribus, 
institutis  et  humanioribus  literis  sint,  cessant, 

cum  ventriculi  tum  animi  causa,  venari. 

*  / 

XXVII.  Quid  multitudinem  suavitatem¬ 
que  avium  dicam,  quae  non  capiuntur,  nisi  ho= 

V 

G  minum 

*  Vid.  Cai.  Sallust.  Grisp,  De  Bell  Jngurthin , 


cap.  xvm. 

minum  ratione  et  solertia,  atque  ex  quibus 
captis  tanta  percipitur  voluptas  ?  Harum  ju¬ 
cundus  non  gustus  solum,  sed  odor  etiam,  du¬ 
bitationem  non  affert,  quin  hominibus  ad  ve¬ 
scendum  natura  donaverit. 


XXVIII.  Carnes  bestiarum,  tam  terrenarum 
quam  volatilium,  ad  concoquendum  faciliores 
sunt,  quam  fruges,  quas  prodiga  tellus,  in  hu¬ 
manos  usus,  suggerit.  Hinc  plurimi  ventricu¬ 
lo  invalidi,  qui  fruges,  qualescunque  sint, 
aegre  concoquunt,  atque  ex  his  assumptis, 
cruditatibus,  ruclu,  ventriculi  inflatione  ardore 
et  dolore,  afficiuntur,  carnes  facile  concoquunt, 
eas  praecipue  adultorum  animalium. 


XXIX.  Hoc  vero  haudquaquam  perpe¬ 
tuum  est  }  cum  praesertim  homines  vix  notis 
oris  magis  differant,  quam  alimentum  conco¬ 
quendi  viribus.  Tanta  enimvero  est  haec  dif¬ 
ferentia,  ut,  prae  quadam  succi  gastrici  pro¬ 
prietate,  nondum  satis  cognita,  nonnulli  carnes 

facilius 

facilius  concoquant,  alii  fruges ;  hi  carnes  im- 
puberum  animalium,  illi  puberum  ;  quidam 
recentes  carnes,  quidam,  ut  ait  Cullenus  *, 
putrescentes. 

XXX.  At  plerumque  tamen  carnes  facilius 
concoquuntur,  quam  fruges.  Non  solum  enim 
ventriculum  magis  stimulant,  et  hujus  ideo  mo¬ 
tibus  cum  succo  gastrico  citius  commiscentur  \ 
sed  etiam  propria  natura  solubiliores  sunt,  et 
minus  aptte,  quae  in  tenaces  postea  massulas 
concrescant. 

XXXI.  Ut  carnes  ad  concoquendum  facili¬ 
ores  sunt,  quam  fruges,  ita  magis  nutriunt  con- 
co&EE.  Ita  esse,  satis  demonstravit  experien¬ 
tia.  C^ui  enim  homines  caimbus,  maxima  ex 
parte,  vescuntur,  ii,  copia  eadem,  plus  nutiiun- 
tur  et  serius  esuriunt,  quam  qui,  maxima  ex 
parte,  terrae  frugibus.  Sed  ne  hoc  quidem 
perpetuum  videtur.  Angli  carnibus  validi 

sunt : 

*  Vid.  Cullen.  Treatise  on  the  Materia  Medica , 

sunt:  Scoti,  contra,  et  Hielrni,  robustum 
san£,  ut  in  terris  est,  atque  torosum  genus  ho¬ 
minum,  ostendunt,  quid  pace  belloque  homi¬ 
nes,  qui  frugibus,  maxima  ex  parte,  vivunt, 
vigore  et  virtute  possint  efficere. 


XXXII.  Non  omnes  carnes  aeque  concodtu 
faciles  sunt.  Carnes  enim  impuberum  anima¬ 
lium,  licet  minor  iis  fibrarum  coheesio  sit,  quam 
iis  puberum,  tamen,  prae  majore  glutinis  co¬ 
pia  quam  continent,  et  minore  ventriculum  sti¬ 
mulandi  facultate  qua  pollent,  serius  cum  succo 
gastrico  commiscentur,  seriusque  eodem  sol¬ 
vuntur.  Porro,  caeteris  paribus,  carnes  besti¬ 
arum,  quae  frugibus,  ex  toto,  vivunt,  ad  con¬ 
coquendum  faciliores  compertae  sunt,  quam 
earum,  quae,  ex  parte,  vel  ex  toto,  carnibus. 
Quinetiam,  specie  eadem,  inares,  nisi  castrati 
prima  aetate  sint,  carnes  concodlu  difficiliores 
praebent  \  faciliores,  contra,  fceminae.  Sexu, 
denique,  et  specie  iisdem,  quo  pinguiores  bes¬ 
tiae  sunt,  dummodo  pinguedo  a  carnosis  fibris 

separata 

separata  in  massulas  non  colligatur,  eo  plerum  ¬ 
que  earum  carnes  conco&u  faciliores 

• 

XXXIII.  Carnes  neque  omni  aetati,  neque 
omni  corporis  conditioni,  neque  omnibus  orbis 
terrarum  regionibus,  a:  que  conveniunt.  Res 
igitur  poscere  videtur,  ut,  de  hac  rei  nostrae 
parte,  hic  loci,  fusius  dicamus. 

* 

XXXIV.  Infantili  aetate,  utpote  qua,  prae 
naturali  imbecillitate,  humano  corpori  insint 
magna  irritabilitas  et  acutissimus  sensus,  car¬ 
nes,  quippe  cum  nimis  stimulent,  vel  ex  toto 
circumcidendae,  per  aliquot  annos,  sunt,  vel 
parcissime  assumendae.  Firmiore  vero  aetate, 
quando,  propter  majorem  vigorem,  corpus  mi¬ 
nus  aptum  est,  quod  stimulantibus  irritetur, 
modicus  carnium  usus  minus  nocet,  imo  neces¬ 
sarius  est,  ut  homo  ad  munera  validus  sit. 

XXXV 

*  Vid.  Cullen.  Treatise  on  the  Materia  Medica ,  vol.  i. 
par.  i.  cap»  ii,- 

XXXV.  i.  Omni,  porro,  aetate,  conditiones 

i 

corporis  sunt,  quarum,  in  carnium  usu,  ratio 
habenda  est.  Res  enimvero  haec,  utcunque 
negledta,  utilissima  tamen,  neque  diu  impune 
aspernanda.  Validis  enim,  atque  exercitati¬ 
one  aut  labore  firmatis,  qui,  statutis  tempori¬ 
bus,  cibos  cupienter  appetunt,  et  brevi  et  bene 
concoquunt  assumptos,  carnes  firmiores  valen- 
tioresque  maxime  idoneae  sunt. 


2.  At  constitutione  infirmis,  seu  luxu,  ig¬ 
navia  morbisve  debilitatis,  hujusmodi  carnibus 
impune  vesci  non  licet.  Nam,  prae  stimulandi 

i 

facultate,  qua  pollent,  irritabilitatem  jam  ni¬ 
miam  augent ;  atque  adeo  corpus  non  firmant, 
ut  febre,  quam  movent,  reliquas  vires  labe- 
fadtent  et  dissipent. 


3.  Considerandum  igitur  in  usu  carnium 
est,  non  solum  quid  quantumque  quisque  re¬ 
quirat,  ut  alatur  et  vigeat ;  sed  etiam,  quid 
quantumque  possit  tuto  adhibere,  et  bene  con¬ 
coquere  : 

coquere :  semper  enim  infirmis,  plerumque 
etiam  validis,  cauta  temperantia  prodest,  nocet 
inconsiderata  indulgentia» 


XXXVI.  i.  Denique,  non,  ubique  terra¬ 
rum,  eandem  carnium  copiam  mensis  quotidie 
imponere,  nedum  tuto  devorare,  licet.  Pro 
enim  gradu  caloris  et  frigoris,  quo  quasque  re- 
gio  est,  carnium  usui  fines  natura,  provida  uti¬ 
litatum,  posuit,  ultra  quos  secunda  diu  valetu¬ 
dine  frui  non  conceditur.  Caveant  igitur, 
quotquot  aestuosa,  intra  metas  solstitiales,  loca 
incolunt,  ne  cibis,  quorum  modicum  tantum 
usum  permisit  natura,  sibi  nimis  indulgeant : 
quippe  enim,  ni  tum  hujusmodi  ciborum  mo¬ 
dici  sint,  tum  temperantes  in  caeteris  omnibus 
vitee  partibus,  morbi  periculosi,  neque  ra¬ 
ro  lethales,  temerariae  indulgentiae  superve¬ 
niunt. 


2.  Incolis,  contra,  temperatiorum  et  frigi¬ 
darum  regionum  permissum  a  datura  est,  ut 

majorem 

majorem  carnium  copiam  impune,  imo  tutd, 
assumant.  Prae  enim  habitu  coeli,  sub  quo 
vivunt,  et  duriore  labore  quem  subire  co¬ 
guntur,  ut  solum  subigant  atque  vestitus  et  do¬ 
mos  sibi  parent,  quibus  a  fame  ac  frigore  se- 
metipsos  tutent ;  opus  est,  ut  majorem  valenti- 
oris  cibi  numerum,  singulis  ferme  diebus,  de¬ 
vorent  ;  neque  possunt,  sine  incommodo  et 
periculo,  a  carnibus,  ex  toto,  abstinere.  Sic 
voluit  natura  ;  et  nemini  fas  est,  ejus  di&a  diu 
impune  spernere  aut  negligere. 


i 

CAPUT  III. 


D  E 


PISCATU.  , 


11  Si  bene  qui  ccenat ,  bene  vivit  ;  lucet,  eamus 
“  Hthib  ducit  gula  ;  piscemur  *  ; 


XXXVII.  De  hac  rei  nostra  parte,  multis 
dicere,  nobis  non  consilium  est.  Nusquam 
enim  gentium,  homines  piscatu  solo  vivunt, 
nisi  alius  alimenti  inopia  urgeat.  Multi  qui¬ 
dem  hominum  piscatum  identidem  desiderant ; 
pauci  vero  sunt,  quin,  si  aliam  escam  possint 
parare,  piscatum  mensis  saepe  impositum  fas¬ 
tidiant  et  aversentur. 

D  XXXVIII. 

*  Vici.  Q^Horat.  Flac.  Epist.  lib.  ii.  ep.  vi. 


zS 


DISPUTATIO  MEDICA 


XXXVIII.  Piscium  species,  quas  devorare 
solent  homines,  adeo  numerosae  sunt,  ut  eas 

nominatim  recensere,  nobis  neque  vacet,  neque 

\ 

lubeat.  Loquacem  san£  delassaret  Fabium 
dicere,  quot  quamque  raros  pisces  mari,  lacu- 
bus,  fluviisque  helluones  exquirant,  quibus 
gulam  saturent. 


XXXIX.  Omnium  ferme  piscium  commune 
est,  quod  carnibus  concoctu  difficiliores  sunt. 

Magna  enim  pars  oleo  abundat,  quod  impedit, 

'  * 

quo  minus  cum  ventriculi  succo  facile  commis- 

> 

ceatur.  Prae  glutinosa  quoque  natura,  pisca¬ 
tus  alvum  parum  stimulat,  et  insuper  aptus  est, 
qui  hic  in  massulas  concrescat,  quales  aegre  ab 
iis,  quibus  est  tarda  alvus,  dejiciantur. 


XL.  Commune  quoque  piscium  generis  est, 

quod,  quanquam  diversae  species  inter  se  den- 

■ 

sitate  substantiae  differunt,  licet  non  adeo  at¬ 
que  diversae  species  quadrupedum,  avium,  et 
quasi  ancipitum  in  terra  et  aqua  viventium; 


tamen 

tamen  pisces  ejusdem  speciei,  quamvis  longaevi, 
minus  densitate  variant  diversis  statibus, 

quam  animalia  terrestria  et  volatilia  Spe- 

«> 

cie  igitur  eadem,  pisces  quantaecunque  quan~ 
tulaeve  aetatis  sint,  seque  plerumque  faciles 
concodtu  sunt. 


XLI.  Quidam  pisces  sunt,  qui,  dum  ventri¬ 
culo  concoquuntur,  corpus  peculiari  modo  ir¬ 
ritant  ;  atque  non  solum  febrem  modo,  modo 
febriculam  movent,  sed  etiam  efficiunt,  ut  sum¬ 
mum  corpus  nonnunquam  in  parte  tantum, 
alias  ubique,  papulis  efflorescat.  Tam  febris 
vero  febriculave,  tam  papulae  quibus  summum 
corpus  variatur,  plerumque  fugaces  sunt  :  fere 
enim  evanescunt,  simul  ut  ventriculus  pisces 
per  os  reddiderit,  vel  concoctos  demiserit  in 
summum  intestinum  f . 

XLIL 

#  Vid.  Cullen.  ‘Treathe  an  tbe  Materia  Medica . 
part  i.  cap.  ii.  §  4. 

f  Vid.  Cullea,  ejuul.  aper,  eund.  loC. 

XLII.  Quemadmodum  vero  pisces  quidam 
sic  (xli.)  febrem  et  papulas  moveant ;  utrum 
scilicet  cutem  afficiant  ope  consensus,  qui,  ner¬ 
vorum  interventu,  huic  intercedit  cum  ventri¬ 
culo,  an  acri  quadam  materia,  quam  per  vasa 
bibula  impertiunt  sanguini,  quaeque  arteriis  ad 
cutem,  prae  caeteris  corporis  partibus,  delata, 
ibi  irritationem  et  papulas  movet ;  nondum 
satis  intelligitur,  nedum  inter  medicos  con¬ 
venit» 

\ 

XLIII.  Nequedum  certo  compertum  est* 
piscatus,  necne,  alimentum  sit,  quod  aeque  ap¬ 
tum  est,  ac  carnes  animalium  calido  sanguine 
insignium,  quod  exhalantibus  summi  corpo¬ 
ris  arteriis  dissipetur.  Ostrea  quidem,  quibus 
cum  piscibus  multorum  communitas  est,  ea  na¬ 
tura  esse,  ut  ea  summi  corporis  arteriae  exha¬ 
lantes  aegre  perspirent,  Keillius  opinatus  est. 
Atque  ipsum  piscatum  minus  aptum  esse,  quod 
summo  corpore  exhaletur,  ex  captis  expe¬ 
rimentis  indu&us  Cullenus  est,  ut  crede- 

'  ret. 

ret  *.  Confitendum  vero  est,  ita  sit,  necne, 
etiamnum  dubium  esse  ;  atque  rem,  uti  ait  lo¬ 
cuples  hic  au&or,  imprimis  dignam,  quas  ex¬ 
periendo  attentius  exploretur. 

XLIV.  Inter  plerosque  consentitur,  pisca¬ 
tum  haudquaquam,  aeque  ac  carnes,  hominum 
corpora  nutrire.  Hallerus  seipsum  piscatu 
vivendo  infirmari  compertus  est ;  atque  dicit, 
eos,  quibus,  statutis  anni  temporibus,  carnes,  ex 
toto,  religio  interdicit,  solo  piscatu  et  terrae  fru¬ 
gibus  vescendo  invalidos  fieri. 

XLV.  Alii  vero,  sicuti  Cullenus  et  Gre- 
gorius,  idonei  sane  audtores,  piscatu,  necne, 
multo  minus,  quam  carnibus,  homines  nutri¬ 
antur,  dubium  esse  idcirco  putant  ;  quod  haud 
raro  religiosi,  qui,  certis  temporibus,  a  carni» 
bus  omnino  abstinent,  non  debilitantur ;  quod¬ 
que 


*  Vid.  Cullen.  ejusd.  oper .  loc.  supra  citat. 

que  piscatores,  qui  piscatu  multum  viditant, 
validi  et  robusti  sunt.  Quis  unguentatus  Edi- 
nensis  piscatorias  Noviportus  uxorias  con¬ 
viciis  lacescere  audet  ? 


XLVI.  Ob  causas,  quas  (xxxix.)  memora¬ 
vimus,  piscatus  parum  idoneus  iis  cibus  est, 
qui,  ventriculo  infirmi,  aegre  concoquunt,  qui¬ 
busque  alvus  pigra  atque  dura  est.  Neque 
profedo  idoneus  videtur,  quo  sustententur  vi¬ 
res  eorum,  qui  longum  et  durum  laborem  to¬ 
lerare  coguntur. 


XLVII  Cum  ita  (xlvi.)  sit,  concludendum 
est,  piscatum,  quamvis  identidem  gratum  et 
salubrem  vidum  praebeat,  et,  in  mediterraneis 

praecipue  regionibus,  magno  pretio  paretur, 

* 

non  tamen  cibum  esse,  quo  solo  homines,  prae¬ 
cipue  qui  gravem  laborem  tolerant,  et  ventri¬ 
culo  imbecilli  sunt,  possint  sine  incommodo 
diu  vivere. 


XLVIII. 

XLVIII.  De  esculentis  satis,  putamus,  dic¬ 
tum  est.  Nunc  igitur  ad  potulenta,  quas  al¬ 
teram  diaetae  partem  constituunt,  transeun¬ 
dum. 


PARS 


1 

PARS  II. 


D  B 


POTU. 


“  Augescunt  corpora  potu 


XLIX.  Necessarium  videtur,  non  solum  ut, 
in  ventriculo,  cibi  cum  succo  gastrico  facilius 
commisceantur,  sed  etiam  ut  rependantur  varii 
humores,  qui  a  circumfluo  sanguine  variis  ex¬ 
itibus  excernantur,  potulenta  in  ventriculum 
subinde  assumere. 

L.  Ne  hoc  (xlix.)  negligamus,  natura  satis 
praecavet.  Monemur  enim  et  incitamur  siti, 
importuno  sane  appetitu,  omnibus  noto,  quem¬ 
que 

*  Vid.  Cai.  Plin.  Secund.  Hist.  Nat .  lib.  xi.  cap.  liv. 

que  hic  exponamus  non  opus  est,  ad  liquida 
ingerenda,  qualia  et  ipsam  expleant,  et  novis 
dissipatos  reparent  humoribus. 


LI.  Hunc  (l.)  in  finem,  varii  humores  bi¬ 
buntur,  quorum  nonnulli,  quippe  cum  sine  ar¬ 
tificio  hominum  suppeditentur,  nativi  nomi¬ 
nari  possint  ;  alii,  quippe  quos  ars  sola  faciat 
et  praebeat,  artificiosi,  seu  factitii .  De  utris¬ 
que  ordine  perpauca,  hic  loci,  dicenda  sunt. 


E  CAPUT 

CAPUT  I. 


D  E 

P  OPULENTIS  NATIVIS. 


ic  — . . . . . . montibus  altis 

11  Levis  crepante  lympha  desilit  pede. 

“  Illic  injussce  veniunt  ad  mul&ra  capella? < 

“  Refert  que  tenta  grex  amicus  ubera  *. 


LII.  Potus  nativi  sunt  aqua  dulcis,  et  lac  di- 
versorum  animalium,  quae  mansuefecit  homi¬ 
num  cultus,  et  ad  domesticos  et  rusticos  usus 
condocefecit  solertia. 


LIII.  A^ua.— Dulcis  aqua,  quam  ad  sitim 
sedandam  bibere  solemus,  vel  pluvialis  est, 
vel  fluvialis,  vel  fontana. 

LIV. 


*  Vid.  Q^Horat.  Flac.  Epod.  Od.  xvi. 

LIV.  Pluvialis ,  quippe  quse  naturalem  jam 
distillationem  subiverit,  pmnibusque  extraneis 
separata  sit,  longe  purissima  est,  atque  itidem 
optima,  qua  sitis  expleatur.  Si  hanc  solam, 
pro  potu  communi,  homines  biberent,  haud- 
quaquam  mihi  dubium  est,  quin  a  multis  mor¬ 
bis  immunes  essent,  quibus,  meracis  liquori¬ 
bus  deutendo,  obnoxii  sunt.  Calidis  autem 
regionibus  hujusmodi  aquae  penuria  est,  nisi 
certis  anni  temporibus  ;  quibus  in  receptacula 
colligere  ea  quantitate,  quae  ad  usum  reliqui 
anni  sit  necessaria,  nemo,  nisi  opulentissimus 
quisque,  potest.  Atque  etiam  in  temperatiori¬ 
bus  et  frigidis,  ubi  hujus  aquae  plus  satis  est, 
nemini  operae  pretium  videtur,  in  receptacula 
colligere,  unde  in  domesticos  usus  promatur ; 
cum  praesertim  aqua  ex  fluviis,  vel  lacubus,  vel 
fontibus  perennibus,  facilius  peti  possit. 

LV.  Fluvialis  aqua  pluviali  idcirco  impu- 
rior  est  ;  quod,  cum  in  lacubus  in  quos  colligi¬ 
tur,  tum  in  alveis  quibus  hinc  fluit,  extraneis 

multis, 

multis,  quae  solverit,  non  metallicis  modo,  sed 
putrescentibus  quoque  iis,  quae,  haud  ita  pri¬ 
dem,  vel  viva  erant,  vel  a  terra  stirpibus  conti¬ 
nebantur,  inquinata  est.  Verum  plerumque 
tamen  salubris  est,  et  tum  ad  sitim  extinguen- 
dam  apta,  tum  qua  cibi  subjedio  igne  conco¬ 
quantur. 


LVI.  Fontana  pluviali  puritate  proxima  est. 
Quanquam  enim,  haud  secus  atque  fluvialis, 
solutis  metallicis  et  aliis  terrenis  inquinatur, 
tamen  non,  neque  atque  haec,  putrescentibus 

t 

terra  editis  corrumpitur.  Plerumque  salubris 
est,  haud  raro  medicinalis. 


LVII.  Lac — quoque  ad  nativum  potulen¬ 
torum  genus  pertinet.  Nullus  hoc  humor  dul¬ 
cior  est ;  mitior  nullus  ;  nullus  magis  nutrit ; 

t 

nullus,  denique,  palato  gratior  aut  corpori  sa¬ 
lubrior.  Hunc,  protinus  fere  ut  nati,  mirando 
instindlu  appetimus,  atque  ex  mammis  mater¬ 
nis,  Natura  sola  docente,  solertissime  sugimus. 

Plic 

Hic  nobis,  per  primos  novem  duodecimve  vitae 
menses,  solum  desiderium  est,  sola  voluptas. 
Appetitu  solicitante,  quam  cupienter  papillam 
osculo  apprehendimus,  tepidumque  hinc  lac 
exsugimus,  altera  interea  mammam  manicula 
palpantes !  Appetitu  expleto  laeti,  et  securi 
gremio  contuentis  matris,  sinum,  venis  arteriis¬ 
que  pulcherrime  variatum,  iterum  mirantes 
iterumque  lustramus,  oculos  interea  in  matris 
vultum  subinde  obliquantes,  ipsamque  risu 
cognoscentes. 

LVIII.  Post  novem,  decem,  duodecimve 
menses,  a  ladle  materno  depelluntur  infantes, 
atque  eo  aluntur  viliorum  animalium.  Aliis 
autem  lac  vaccinum  antefertur  ;  qujppe  quia 
non  solum  bene  nutrit,  sed  etiam  ea  copia, 
quae  ad  quotidianos  usus  necessaria  sit,  facile 
parari  potest.  Ventriculis  eorum,  qui  pros¬ 
pera  valetudine  fruuntur,  bene  convenit,  dum¬ 
modo  non  simul  distillatos  aut  fermentatos  li¬ 
quores  ingurgitent.  Ladleum  igitur  potum 

qui  assumunt,  eos  ab  omni  alio,  nisi  aqueo,  ab¬ 
stinere  oportet.  Multigeni  enim  potus,  qua- 
lesque  commixti  in  ventriculo  se  invicem 
corrumpunt,  difficiles  concodu  sunt,  neque 
profedlo  conferunt  ad  firmam  valetudinem. 


LIX.  Vaccinum  tamen  neutiquam  solum 
lac  est,  praeter  maternum,  quod  hominum  ge¬ 
neri  salubre  est.  Morbis  epim  longis,  impri- 

♦  %  , 

mis  phthisi  marcentibus,  itemque  ex  longis 
gravibusque  morbis  convalescentibus,  et  lac 
caprinum,  et  equinum,  et  asininum,  mirum 
interdum  in  modum,  prodesse  existimata 
sunt. 

LX.  Nonnulli  autem  sunt  homines,  qui, 
saltem  postquam  pubuerint,  ladte  et  latenti¬ 
bus,  sine  incommodo,  vivere  nequeunt.  Haec 
enim,  quippe  quae  parum  stimulent,  alvum  pi¬ 
gram  et  duram  faciunt ;  et  sic  committunt 
haud  raro,  ut  ex  stagnante  induratoque  ster¬ 
core  dolores  colici  superveniant.  Quibus  igi¬ 


tur 

tur  alvus  sic  torpida  et  tarda  est,  eos  oportet  a 
ladle  ladtentibusque,  fere  ex  toto,  abstinere. 
His  enim  cerevisia,  quippe  quas  alvum  ple¬ 
rumque  solvat,  potus  salubrior  est,  ideoque,  si 
parari  possit,  anteferenda. 


LXI.  Quod  si  nihil  prohibet,  ladteus  potus  est 
caeteris  omnibus  anteferendus ;  maxime  vero 
infantili  et  puerili  retate,  ubi  corpus  tenerum 
est  et  irritabile.  Quinetiam,  senio  confe&is, 
quibus  omnes  fere  virts  effugerunt,  lac  haud 
raro  potus  solus  idoneus  est,  ladtentia  solum 
nutrimentum* 


CAPUT 

CAPUT  II. 


L  E 


POTULENTIS  FAC  TITIIS. 


“  Quis  post  vina  gravem  militiam ,  aut  pauperiem  crepat  $ 
“  Quis  non  te  potius ,  Bacche  pater ,  teque  decens  V em  $  ? 
“  At,  ne  quis  modici  transiliat  munera  Liberi , 

“  Centaurea  monet  cum  Lapit  his  rixa  super  mero 
“  Debellata 


LXII.  Haec  rei  nostrae  pars  adeo  patet,  ut 
de  ea,  pro  magnitudine,  satis  fuse  dicendi  no¬ 
dus,  in  hujusmodi  opusculo,  opportunitas  desit. 

Quapropter. 


* 


Vid.  Horat.  Flac.  Carm.  lib.  i.  Od.  xviii. 


I 

Quapropter,  statuimus  pauca  tantum,  ut  quas¬ 
que  mentione  dignissima  videntur,  perscri¬ 
bere. 


LXIII.  Factitii  liquores,  quibus,  pro  potu, 
utimur,  vel  distillati  appellantur  vel  fermeNt 
Tati,  pro  opere,  quo  eos  paramus,  at  quod 
tamen  hic  explicare  a  re  nostra  alienum  es¬ 
set. 


LXXV.  His  enimvero  (lxiii.)  utrisque  mul- 

\  - 

ta  communia  sunt.  Utrique,  licet  illi  acrius, 
non  nervosum  modo  genus,  sed  cor  quoque  et 
arterias,  stimulant.  Utrique,  dum  -  nimia  co¬ 
pia  assumantur,  homines  ebrios  reddunt,  sen¬ 
sus  torpefaciunt,  somnum  conciliant.  Utri¬ 
que,  si  immodico  eorum  usui  diu  indulgeatur, 
importunissimam  sane  cupiditatem,  vixque, 
imb  saepe  ne  vix  quidem,  temperandam,  indu¬ 
cunt  ;  quanta  enimvero  haud  raro  committit, 

F  ut 

ut  homo  res  suas  prorsus  negligat,  et  ipse  lenti 
ruina  dilabatur.* 


« 

LXYr.  Fermentati  tamen  liquores,  si  in  eo- 
,  rum  usu  modus  adhibeatur,  salubres  sunt,  et 
haud  scio  annon  hominibus  in  frequentes  urbes 
congregatis,  contra  pestilentes  morbos,  effica¬ 
ces.  Modicus  eorum  usus  cum  rariorem  for- 

i 

sitan  tum  minus  lethalem,  apud  Turcos,  pes¬ 
tem,  qua  nulla  iis  tristior  Erinnys,  redderet ; 
et  valetudini  minus  noceret,  quam  opium,  quo 
se  quotidie  stupefaciunt. 


LXVI.  At  non  omnes  pariter  aequaliter- 
que  salubres  fermentati  liquores  sunt.  Nam 
meraciores,  uti  ultra  modum  assumpti,  plurii 
mum  nocent,  ita  minime  necessarii ;  diluti¬ 
ores  contra,  uti  rarius  supra  modum  adhiben¬ 
tur,  ita  ii  sunt,  qui  in  humanos  usus  saepius  re¬ 
quiruntur. 


LXVII. 

LXVII.  Cerevisiae  ex  fermentatis  liquori¬ 
bus,  nisi  vina  excipias  dilutiora,  quibus  Gal¬ 
li  sitim  exstinguunt,  tenuissimi  sunt,  atque 
longe  utilissimi  et  saluberrimi.  Modicus  earum 
usus,  una  cum  cibis,  sitim  sedat,  conco&ionem 
adjuvat,  animum  exhilarat,  secreta  excretaque 
citat ;  neque  tamen  vires,  quae  sanguinem 
promovent,  nimis  incitat,  aut  sensus  torpidos 
facit.  Quinetiam,  cerevisiae,  si  modo  rite  pa¬ 
rentur,  haud  parum  obstant,  ne  humores  ad 
putredinem  justo  procliviores  fiant,  morbis¬ 
que  pestilentibus  corpora  facile  corripian¬ 
tur. 

LXVIII.  Ipsa  item  vina,  quibus  intelli- 
gimus  fermentatos  liquores,  qui  ex  uvis  paran¬ 
tur,  et  qui,  nisi  dilutiores  sint,  ad  stimulan¬ 
dum  efficaces  sunt,  non  solum,  dummodo  in¬ 
tra  modum  assumantur  neque  nimis  saepe, 
validis  et  firmis  prosunt,  sed  etiam  infirmis 
haud  raro  et  .debilibus  amissas  et  desideratas 


vires 


44 


DISPUTATIO  MEDICA 


vires  restituunt.  Quum  vero  magno  pretio 
parentur,  duntaxat  opulentioribus  permittitur 
iis  quotidie  mensas  ornare.  Apud  multas 
enim  gentes,  tanta  portoria,  ve&igalia  et  tri¬ 
buta  singulis  rebus  imponuntur,  quibus  aluntur 
et  vestiuntur  homines,  quibusque,  utilitatis 
aut  animi  causa,  utuntur  ;  ut  pauperibus  de¬ 
sint  facultates,  quibus  sibi  aegrotis  carisque 
familiis  vinum  suppeditent.  Multi  igitur, 
eheu  durum  !  quibus  sunt  res  angustae  domi, 
febribus  aliisque  morbis  absumuntur,  quos 
modicus  vini  usus  morti  eriperet. 


LXIX.  Verum  haud  magis  prodest  tempe¬ 
ratus  vini  usus,  quam  nimius  nocet.  Sobrii 
mente  quam  vegeti  sunt  ;  corpore  quam  va¬ 
lidi  ;  gressu  qu&m  firmi ;  quam  rara  iis  in  vale¬ 
tudo  est ;  quamque  tarda  iis  obrepit  sene&us  ? 
Vinolenti,  contr&,  nervos  infirmi,  musculos 
tremuli,  pedibus  aegri,  ventriculo  languidi,  in¬ 
genio  imbecilles,  animos  demissi,  ante  diem  se- 

nescunt ; 

nescunt ;  et  vel  miseram  trahunt  vitam,  vel, 
morbis  correpti  et  confedli,  praematura  demum 
morte  absumuntur. 


“  . . . —  Edisti  satis,  atque  bibisti  ; 

u  'Tempus  abire  tibi  est  *” 


*  Vid.  Q^Horat.  Flac.  Epist,  lib.ii.  ep.  ii. 

